ད་ལན་ནི་རྒྱ་ནག་གི་ཕྱི་སྲིད་བློན་ཆེན་ཝང་ཡའེ་ཡིས་སྣེ་འཁྲིད་དེ་རྒྱ་དཀར་ནག་བར་གྱི་ས་མཚམས་གྲོས་མོལ་ཐེངས་དང་པོ་དེ་ཆགས་ཀྱི་ཡོད་པས་མང་པོ་ཞིག་གིས་བཟང་ཕྱོགས་ཀྱི་རེ་བ་རྒྱག་གི་ཡོད་ན་ཡང་།ཆབ་སྲིད་པ་ཚོས་ཐེངས་འདིའི་གྲོས་མོལ་དེ་སྔར་རྒྱུན་བཞིན་ཕྱོགས་གཉིས་ཀྱི་ས་མཚམས་རྩོད་རྙོག་སེལ་ཐབས་ལ་ཕན་ཐོགས་ཡོད་པ་ཞིག་ཏུ་ངོས་འཛིན་བྱེད་ཀྱི་མེད་པ་དང་།ཕྱོགས་གཉིས་ཐད་ནས་ས་མཚམས་རྩོད་རྙོག་སེལ་ཐབས་དང་སེལ་འདོད་ཡོང་གི་ཡོད་ན་ཡང་།དོན་དངོས་ཀྱི་རྩོད་གཞིར་བབ་ན་རྒྱ་ནག་གིས་ཨ་རུ་ནཱ་ཅལ་མངའ་སྡེ་ཡོངས་དེ་རྒྱ་ནག་གི་མངའ་འོག་ཏུ་ཡོད་པའི་བོད་ཀྱི་ཆ་ཤས་ཡིན་སྐོར་བརྗོད་བཞིན་པ་སོགས་ཀྱིས་ཡོང་ཐབས་མེད་པ་ཞིག་ཡིན་སྐོར་བརྗོད་འདུག